Victime colaterale. Vânzările de costume la comandă scad cu până la 60%.
Atelierele de croitorie înregistrează scăderi în vânzări de până la 60% față de anul trecut, din cauza crizei. Alexandru, proprietarul unui atelier de croitorie, spune că luna aceasta a avut doar 40% din comenzile de anul trecut. Pentru un costum făcut la comandă plătești până la 1.000 euro.
Alexandru Mărăcine este proprietarul unui atelier de croitorie din Capitală care face costume la comandă. Din cauza crizei, luna aceasta i-au trecut pragul doar 12 clienți. În zilele bune, Alexandru spune că avea încasări chiar și de 40 de mii de euro pe lună.Acum, antreprenorul se așteaptă la o scădere a cifrei de afaceri de 50-60% față de anul trecut. În 2019, afacerea pe care o conduce avea o cifră de aproape jumătate de million euro.Pentru un costum croit în fabrică, prețurile încep de la 560 euro. Însă, dacă vrei unul croit de mână, pregătește-te să scoți din buzunar cel puțin la 1.000 euro.Uite ce mărturisește Alexandru Mărăcine, proprietar atelier de croitorie: "În august anul trecut, am avut aproximativ 30 de clienți, luna asta undeva la jumătate, chiar mai puțin, undeva la 40%. Costumele se produc cam în patru-șase săptămâni. Ne-am axat, în ultimii doi ani, mult mai mult pe ținute casual.“Autor: Ana Maria Abăluță.